section_heading: Povijest
paragraph_text: Franjevačka teologija nastala Spajanjem učilišta u Šibeniku i Makarskoj nastala je Franjevačka teologija. Jedan predšasnik, šibensko učilište osnovano je najkasnije 1699. godine.Prilozi 39-40 (1994) Vicko Kapitanović: RUKOPISNI PRIRUČNICI FRANJEVAČKOG FILOZOFSKOG UČILIŠTA U ŠIBENIKU (1699-1825), str. 157  Bilo je to trogodišnje filozofsko učilište. Makarsko učilište osnovano je 1708. godine. 1714. godine u Šibeniku je osnovano bogoslovno učilište s četverogodišnjim programom. Godine 1735. proglašeno je generalnim učilištem I. stupnja s pravom pripremanja lektora, odnosno profesora priznatih u Franjevačkomu redu. Godinu poslije osnovano je makarsko bogoslovno učilište s četverogodišnjim programom, ali ono je povremeno djelovalo kao generalno učilište II. stupnja. 1828. godine preustrojeno je školstvo prema austrijskomu zakonodavstvu te je filozofija izdvojena iz učilišta. Šibensko i makarsko učilište su ujedinjeni u jedno bogoslovno učilište. Bogoslovi su u Šibeniku studirali prve dvije godine, a druge dvije u Makarskoj. Naposljetku su 1907. godine ujedinjene su sve četiri godine studija koji se odvija samo u Makarskoj.